burgasdotpro/wikipedia huggingface dataset:
Slovenská hokejbalová únia

Slovenská hokejbalová únia (skr. SHbÚ) je riadiacim orgánom hokejbalu na Slovensku. Vznikol v roku 1990 ako pokračovateľ Ústredného štábu hokejbalu SÚV SZM so vznikom v roku 1982. Je riadnym členom Medzinárodnej hokejbalovej federácie (ISBHF), keď bola aj zakladajúcim členom ISBHF, a takisto aj Konfederácie športových zväzov SR (KŠZ SR).
Štruktúra SHbÚ.
Najvyšším orgánom SHbÚ je "Rada SHbÚ", ktorá pozostáva zo zástupcov stredísk SHbÚ. Výkonným orgánom SHbÚ je "Výkonný výbor SHbÚ" (VV SHbÚ), ktorý pozostáva zo 7 volených členov zo zasadnutia Rady SHbÚ. Volebné obdobie je 4 roky.
Kluby.
Extraliga 2023/24 
1. Liga Bratislava-Záhorie 2011/12
1. Liga Západ-Trenčín 2011/12
1. Liga Juhozápad-Nitra 2011/12
1. Liga Severozápad-Považská Bystrica 2011/12
1. Liga Sever-Martin 2011/12
1. Liga Stred-Banská Bystrica 2011/12
1. Liga Východ-Tatranská hokejbalová extraliga 2010/11
Pasterník

Pasterník je potok prameniaci v pohorí Ľubovnianska vrchovina. Je to ľavostranný prítok rieky Poprad, vtekajúci do rieky v katastrálnom území mesta Stará Ľubovňa.
V obdobiach s vyšším prietokom, najmä počas dlhotrvajúcich alebo prudkých zrážok, potok často spôsobuje nebezpečnú eróziu okolitých svahov a ohrozuje oblasť Zámockej ulice v Starej Ľubovni.
Slovenský zväz pozemného hokeja

Slovenský zväz pozemného hokeja (skr. SZPH) je riadiaci orgán pozemného hokeja na Slovensku. Vznikol v roku 1969, i keď pozemný hokej je na Slovensku organizovaný už od roku 1949. Je riadnym členom Medzinárodnej federácie pozemného hokeja (FIH), Európskej federácie pozemného hokeja (EHF) a rovnako aj Konfederácie športových zväzov SR (KŠZ SR).
Rebeka

Rebeka môže byť:
Hebron

Hebron (hebrejsky: חֶבְרוֹן, arabsky: لخليل' "al-Chalíl") je mesto v Západnom brehu Jordánu, južne od Jeruzalema, v regióne Júdsko. V meste sídli Hebronská univerzita a Palestínska technická univerzita.
Hebron je pre židov po Jeruzaleme druhým najsvätejším mestom, no ako mesto Abraháma má veľký význam aj pre moslimov a kresťanov. Od Abraháma (Abrahám – priateľ Boží) sa odvodzuje i hebrejský názov mesta "Chevron" a arabský "al-Chalíl", pochádzajúci od slova priateľ.
Dejiny.
Mesto patrí medzi najstaršie osídlenia v oblasti Blízkeho východu. V biblických dobách tu žili Chetiti, medzi ktorými žil praotec Abrahám. Za panovania kráľa Dávida bol Hebron hlavným mestom izraelského kráľovstva, až po dobytie Jeruzalema. Po zániku Júdskeho kráľovstva a babylonskom zajatí bol Hebron pod vládou Idumejcov. Ich vládca Herodes nechal nad jaskyňou patriarchov postaviť mauzóleum (dočasne kostol a dnes mešita), ktoré existuje dodnes. Následne mesto spravovala Rímska a po nej Byzantská ríša a v roku 638 ho dobyli Arabi. V roku 1099 Hebron dobyli križiaci a svätyňa sa stala opäť kostolom a od roku 1168 na krátky čas i katedrálou "hebronského biskupstva". Od roku 1187 patrilo mesto opäť moslimom, ktorí v roku 1267 zakázali vstup do svätyne Židom i kresťanom, trvajúci 700 rokov (do 1967). Od roku 1517 bolo mesto súčasťou Osmanskej ríše, od roku 1917 pod britskou okupáciou.
Na etnicky a nábožensky zmiešanom území dochádzalo často k nepokojom a násilnostiam. V roku 1929 hebronskí Arabi zabili 67 a zranili 60 Židov. Ostatní obyvatelia židovského pôvodu opustili mesto, no v roku 1931 sa časť z nich vrátila. Britská správa ich však v snahe predísť násilnostiam vysťahovala.
Počas prvej arabsko-izraelskej vojny Hebron obsadila Arabská légia a v rokoch 1948 – 1967 sa stal súčasťou Jordánska. Od šesťdňovej vojny v júli 1967 kontrolovalo mesto izraelská armáda a bola tu obnovená židovská komunita. V súčasnosti patrí do oblasti palestínskej autonómnej správy. Vo februári 1994 radikálny izraelský rabín Baruch Goldstein streľbou usmrtil vo svätyni 29 prítomných moslimov a 125 ich zranil.
Hebron (rozlišovacia stránka)

Hebron môže byť:
Freedom

Freedom môže byť:
Albín Vrteľ

Albín Vrteľ (* 6. júl 1917, Čadca† 22. október 2000, Bratislava) bol významný slovenský hudobník a pedagóg.
Životopis.
V roku 1945 vyštudoval Vysokú školu hudobnú vo Viedni. Po štúdiu sa stal koncertným majstrom orchestra Slovenského národného divadla. Po roku 1948 pôsobil ako profesor husľovej hry Štátneho konzervatória na Vysokej škole múzických umení a v roku 1965 sa stal vedúcim sláčikového odboru na Konzervatóriu v Bratislave. 
U Albína Vrteľa vyštudovali viacerí významní huslisti, ako napríklad Ján Berky-Mrenica. Takisto stál aj pri zrode slávneho sláčikového Moyzesovho kvarteta. Stal sa uznávaným odborníkom v európskom kontexte. Pozývali ho ako člena porôt do medzinárodných súťaží, ako lektor prednášal v Amsterdame, Croningene (1971), Glasgowe (1971), Helsinkách (1980), Benátkach, v Colmirano (1992) viedol kurz husľovej perfekcie. Pre husľových pedagógov prednášal aj na Slovensku. V roku 1991 viedol v Žiline interpretačný seminár.
Albín Vrteľ vydal viacero publikácií s hudobnou tematikou (Slovenská husľová tvorba, Pamätnica konzervatória, Zlaté husličky, Tance starých majstrov...). Svoje životné osudy, ťažké detstvo na Kysuciach a umelecký vývin zobrazil v knihe "Husle s dračou hlavou". V roku 2001 bol ocenený cenou „Osobnosť Kysúc“ za rok 2000 in memoriam.
Aalen

Aalen je okresné mesto v Nemecku, v spolkovej krajine Bádensko-Württembersko, v okrese Ostalb. Žije tu približne 66 000 obyvateľov. V meste dominuje strojársky, technický, textilný a potravinársky priemysel.
Plameniak menší

Plameniak menší (iné názvy: plameniak malý, plameniak červenozobý, plameniak červený, "") je jeden z afrických druhov plameniakovitých.
Rozšírenie.
Najviac plameniakov menších žije vo východnej Afrike v oblasti Východoafrickej priekopovej prepadliny v Keni a okolitých štátoch. Ich celková populácia sa odhaduje na viac ako 2,5 milióna jedincov. Nie sú viazaní na jednu oblasť - migrujú na vzdialenosti až tisícov kilometrov. Okrem Afriky sa vyskytujú ešte v severozápadnej Indii v oblasti Kaččhských močiarov.
Spôsob života.
Dospelé jedince sa vyznačujú sýto ružovou farbou, majú pri koreni široký zahnutý zobák červenej farby s čiernym koncom, farba očí je žltooranžová. Vo veku 3 až 4 rokov dosahujú pohlavnú zrelosť. Doba hniezdenia je nepravidelná a závisí na vhodnosti podmienok. Vtáci stavajú hniezdne kolónie v stojatej vode, na stavbu hniezd kupolovitého tvaru využívajú najmä bahno. Samice kladú zvyčajne jedno vajce; mláďatá sa liahnu po štyroch týždňoch, sú šedivej farby a skoro opúšťajú hniezdo. Zostávajú spoločne s ostatnými mláďatami v skupinách v kolónii a rodičia ich strážia spoločne; kŕmia ich kašovitým výlučkom z vlastného tráviaceho traktu (natrávená potrava). Hniezdiská ležia najmä vo východnej Afrike - k najväčším patrí silne alkalické Sodné jazero a jeho okolie. Bolo doložené, že vo voľnej prírode sa môžu vtáci dožiť veku až 35 rokov. Mimo obdobia hniezdenia sú prelietaví, preletujú spravidla v noci a lietajú rýchlosťou až 60 km/h.
Potrava.
Potravu plameniaka menšieho tvorí najmä jazerný fytoplanktón - sinice rodu "Modularia" a druhu "Spirulina platensis". Potravu si obstaráva buď pri brehoch jazier, alebo počas plávania priamo z hladiny. Vodu filtruje zobákom, pričom používa jazyk ako piest, ktorým ju nasáva.
Dido (speváčka)

Florian Cloud de Bounevialle O'Malley Armstrong (* 25. december 1971, Londýn, Spojené kráľovstvo), známa pod umeleckým menom Dido, je britská speváčka a hudobníčka, držiteľka BRIT Awards.
Debutový album "No Angel" s hitmi „Hunter“ a „Thank You“ bol vydaný dňa 1. júna 1999. Masívny predaj zaznamenala však až o dva roky neskôr, za výrazného prispenia Eminema, ktorý jej hlas použil v skladbe „Stan“. Nemenej úspešný bol i autobiografický album "Life for Rent", na ktorej spolupracovala s bratom Rollom Armstrongom (Faithless). Tretí album "Safe Trip Home" bol vydaný 17. novembra 2008.
Boussac (Creuse)

Boussac (lat. „Bociacus/Bociacum“, okcitánsky „Botzac“ alebo Boçac) je francúzska obec v departemente Creuse a v regióne Limuzínsko s rovnomenným hradom Boussac. Boussac je situovaný na pravom brehu rieky Petite Creuse. Železničná stanica sa v obci nenachádza, najbližšia je v obci Lavaufranche od Boussacu. Klíma je v tomto kraji vlhká, niekedy sneženie, letá sú teplé so silnými búrkami. Obec bola založená v polovici 11. storočia.
Poloha.
Obec má rozlohu . Najvyšší bod je položený a najnižší bod 
Zámok a slávne tapisérie.
Zámok bol postavený v 15. storočí, prebudovaný v 16. a 17. storočí.
V apríli 1794 sa rozhodol magistrát na nátlak vedenia departementu a ľudových más dať zrúcať zámok Boussac. Na toto vynaložil 8400 livrov (v revolučných asignátoch). Bol demolovaný donjon, opevnenie, portál, strechy, kompaktná zostala len masa múrov. Nad hlavným vchodom sa zachoval erb rodiny de Boussac tesaný do kameňa v podobe troch zväzkov obilia.
V objekte zámku sa nachádzajú dva kostoly postavené v roku 1150.
3. októbra 1837 zámok predala posledná majiteľka Pauline de Carbonières magistrátu obce Boussac. Odvtedy tam sídlila podprefektúra. Od roku 1926 zámok slúžil ako kasárne. V roku 1965 ho kúpila rodina Blondeau, ktorá ho kvalitne reštaurovala.
Dáma a jednorožec.
Sála gárd v zámku ukrývala od 18. storočia šesť veľkých tapisérií s názvom Dáma a jednorožec. Tapisérie boli vyrobené vo Flámsku v rokoch 1484 – 1500. Téma zobrazenia je inšpirovaná nemeckou legendou z 15. storočia. Na zámku sa ocitli v dôsledku dedičských nárokov postupne cez reťaz majiteľov: Le Viste z La Roche-Aymon, potom Rilhaca, barónov de Boussac a nakoniec rodinu Carbonnières, majiteľov Boussacu v predvečer Francúzskej revolúcie. Nachádzali sa v zámku aj počas jeho predaja obecnému zastupiteľstvu, keď bol tento predaný magistrátu. Magistrát Boussacu tapisérie predal v roku 1882 za 25 000 zlatých frankov zástupcovi francúzskeho štátu. Tapisérie sa aktuálne nachádzajú v Paríži v múzeu „Musée national du Moyen Âge - Thermes et hôtel de Cluny“.
O tapisériách písala aj George Sand, ktorá bývala častým hosťom na zámku Boussac, mala svoj apartmán na 2. poschodí. Keďže bola dôverná priateľka Prospera Mériméeho, ktorý bol generálnym inšpektorom francúzskych pamiatok, podarilo sa im spolu objaviť krásnu sériu tapisérií v roku 1841, pričom George Sand z toho urobila príbeh.
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Hamme

Hamme je belgická obec vo Flámskom regióne v provincii Východné Flámsko.
Obyvateľstvo.
Obec má približne 23 900 obyvateľov (2010). 
Časti obce.
Od 1. januára 1977 obec Hamme pozostáva z týchto častí (bývalých obcí):
Boussac

Boussac môže byť:
Sídlo:
Priezvisko:
Slovenský zväz vodného póla

Slovenský zväz vodného póla (skr. SZVP) je riadiacim orgánom vodného póla na Slovensku. Vznikol v roku 1919. Je riadnym členom Medzinárodnej plaveckej federácie (FINA), Európskej plaveckej ligy (LEN) a takisto aj Konfederácie športových zväzov SR (KŠZ SR). Od novembra 2016 je prezidentom zväzu Štefan Šmihuľa, ktorý je zároveň aj jedným z viceprezidentov Slovenskej plaveckej federácie (SPF). A práve pod SPF spadá od roku 2017 aj vodnopólový zväz.
Slovenská rugbyová únia

Slovenská rugbyová únia (skr. SRU) je riadiacim orgánom ragby na Slovensku. Vznikla v roku 2004, i keď jej predchodkyňa Československá rugbyová federácia so sídlom v Bratislave vznikla už v roku 1927. Je pridruženým členom Európskej ragbyovej asociácie (FIRA-AER). Momentálne (2011) pôsobí pod SRU 355 hráčov, 36 hráčok, 22 trénerov a 11 rozhodcov.
Vydra obrovská

Vydra obrovská () je druh vydry z čeľade lasicovitých. 
Rozšírenie.
Vydra obrovská obýva sever a stred Južnej Ameriky. Vyskytuje sa v blízkosti riek. 
Opis.
Sfarbenie.
Vydra obrovská má hnedé až čierne sfarbenie s veľkou bielou až žltou škvrnou na hrdle.
Vonkajšia stavba tela.
Tento druh vydry je najväčší z lasicovitých. Vydra obrovská meria 1 – 1,4 metra s výrazným chvostom dlhým 45 –  a váži 22 – . Má dlhé telo. Hlava je malá ploská s malými ušnicami, veľkými očami a nozdrami. Na lebke sú veľké očné a nosné jamky. Lebka má tvar trojuholníka. V nosovej oblasti má dlhé hmatové fúzy. V ústach sú 4 veľké ostré zuby, rad menších ostrých zubov je za nimi. Aj preto je považovaná za šelmu. Má krátke predné, aj zadné končatiny, na ktorých sú malé prsty s plávacími blanami.
Potrava.
Vydra obrovská sa živí najmä rybami a krabmi, ktoré chytá papuľou.
Goo Goo Dolls

Goo Goo Dolls je americká rocková skupina nominovaná na cenu Grammy, ktorá vznikla v roku 1986 v Buffale v New Yorku. Založili ju spevák a gitarista John Rzeznik a spevák a basgitarista Robby Takac. Od konca roku 1994 je bubeníkom Mike Malinin, ktorý nahradil predchádzajúceho bubeníka Georgea Tutusku. Napriek ich sláve vďaka komerčne úspešnému hitu „Iris“, mali aj ďalšie významné a populárne piesne ako „Name“, „Broadway“, „Black Baloon“, „Slide“, „Here Is Gone“, „Sympathy“ a „Big Machine“. Skupina mala celkovo 14 hitov v prvej desiatke a predala okolo 9 miliónov albumov v USA.
Lamantín karibský

Lamantín karibský alebo lamantín širokonosý () je druh sirén, jeden z troch žijúcich predstaviteľov čeľade lamantínovité.
Rozšírenie.
Lamantín karibský obýva oblasť od juhovýchodu USA až po severovýchod Južnej Ameriky a karibskú oblasť. Lamantíny žijú v plytkých vodách pri pobreží, ako aj v neďalekých riekach a sladkovodných lagúnach.
Opis.
Lamantín karibský nemá nijaké iné sfarbenie tela ako sivé. Má veľmi valcovité telo, zakončené typickým zaobleným chvostom, ktorý pripomína trochu bobrí chvost. Váži 400 až 500 kg (880 až 1210 lb) a priemerne dorastá do 2,8 až 3,0 m na dĺžku, niekedy dorastá až do 4,6 m a 1575 kg (samice zvyknú byť väčšie a ťažšie).
Train

Train je americká pop rocková skupina pochádzajúca zo San Francisca v Kalifornii a založená v roku 1994. V súčasnosti sa skupina skladá z Patricka Monahana (spev), Jimmyho Stafforda (gitara, spev) a Scotta Underwooda (bicie, perkusie).
Skupina Train s pôvodnou zostavou vrátane Roba Hotchkissa a Charlieho Colina, rovnako ako Monahana, Stafforda a Underwooda mala veľký úspech so svojím debutovým albumom "Train", ktorý bol vydaný v roku 1998 spoju s hitom „Meet Virginia“. Ich druhý štúdiový album "Drops of Jupiter" priniesol skupine masívnu popularitu. Hlavný singel z albumu, „Drops of Jupiter (Tell Me)“ bol medzinárodným hitom a vyhral dve ceny Grammy v roku 2002. Album bol dvakrát certifikovaný platinovou platňou v USA a Kanade a ostal najpredávanejším albumom skupiny dodnes.
Ich tretí štúdiový album "My Private Nation" vydaný v roku 2003 pokračoval v úspechu a bol platinovo certifikovaný v USA za hit „Calling All Angels“. Po odchode Hotchkissa a Colina vydala skupina štvrtý album "For Me, It’s You" v roku 2006 s basgitaristom Johnnym Coltom a klávesistom Brandonom Bushom. Aj napriek celkovo pozitívnym recenziám kritikov, nebol album komerčne úspešný. Skupina Train teda začala s trojročnou prestávkou.
Návrat v roku 2009 s ich albumom "Save Me, San Francisco" znovu získal veľký úspech s tromi singlami z albumu — 5x multi-platinovo certifikovaný medzinárodný hit „Hey, Soul Sister“, „If It’s Love“ a „Marry Me“ — ktoré dosiahli vysoké pozície v Billboard Hot 100 v poradí 3., 34. a 34. miesto. Samotný album bol certifikovaný zlatou platňou asociáciami RIAA a ARIA a v súčasnosti má platinový status. Od roku 2008 sú Hector Maldonado (basgitara, gitara, spev, pekusie) a Jerry Becker (klávesy, gitara) koncertní a nahrávací členovia skupiny.
Členovia.
Súčasní členovia
Pravidelní prispievatelia/koncertní členovia
Bývalí členovia
Ocenenia a nominácie.
Grammy Awards.
Skupina Train bola nominovaná na osem cien Grammy, pričom vyhrala tri. Train získala nomináciu na Grammy Awards v roku 2011, za koncertnú verziu skladby „Hey, Soul Sister“.
American Music Awards.
Skupina Train získala dve nominácie na cenu American Music Awards.
Ďalšie ocenenie a nominácie.
Billboard Music Awards
ASCAP Pop Music Awards
CMT Music Awards
Nickelodeon Kids Choice Awards
Motorová jednotka

Motorová jednotka je v bežnej prevádzke spravidla nedeliteľná súprava vozňov, ktorá obsahuje aspoň jeden motorový vozeň.
Motorová jednotka ponúka v porovnaní so súpravou motorových vozňov väčšiu vnútornú kapacitu a priechodnosť medzi jednotlivými vozňami.
Využitie našli motorové jednotky predovšetkým v regionálnej doprave (motorová jednotka 813), no využívajú sa i v diaľkovej a vysokorýchlostnej doprave (ICE-TD).
Antti Niemi

Antti Niemi (* 29. august 1983, Vantaa, Fínsko) je bývalý fínsky hokejový brankár. V sezóne 2009-10 získal so Chicago Blackhawks Stanley cup, a stal sa prvým fínskym brankárom s touto trofejou.
Hráčska kariéra.
Začiatky.
Niemi začínal svoju juniorskú kariéru vo fínskom hokejovom klube Kiekko-Vantaa. Tu pôsobil od roku 1998 do roku 2005, a tiež tu pracoval na polovičný úväzok ako vodič rolby. V roku 2005 podpísal zmluvu s tímom fínskej ligy SM-liiga Pelicans. Za Pelicans chytal tri sezóny, až kým v roku 2008 podpísal zmluvu s tímom NHL Chicago Blackhawks. 
Chicago Blackhawks.
Po podpise zmluvy s klubom Chicago Blackhawks bol hneď zaradený do farmárskeho klubu Rockford IceHogs, kde strávil väčšinu sezóny 2008 – 09. Vo februári 2009 bol povolaný do tímu Blackhawks. Svoj debut si odbil 27. februára 2009 proti Pittsburghu Penguins. V tomto zápase prišiel v tretej tretine, inkasoval len 1 gól, ale so svojím tímom prehral 4 : 5 po predĺžení. Svoje prvé víťazstvo v NHL zažil 1. marca 2009, keď s tímom porazili 4 : 2 Los Angeles Kings. 
V ďalšej sezóne 2009-2010 pokračoval s tímom v predsezónnom kempe. Na svoj prvý zápas v sezóne nastúpil dňa 3. októbra 2009, počas európskej tour vo Fínsku. V tomto zápase chytil všetkých 24 striel proti tímu Florida Panthers a dosiahol svoje prvé „čisté konto“ v NHL. Počas základnej časti z 39 zápasov uhral 26 víťazstiev a 11 zápasov prehral, z nich 4 po predĺžení. Vďake tejto bilancii nahradil v play-off na poste brankárskej jednotky francúzskeho brankára Cristobala Hueta. V druhom zápase štvrťfinále konferencie proti Nashvillu Predators chytil svoje prvé čisté konto v play-off ako prvý chicagsky brankár po štrnástich rokoch (v roku 1996 to dokázal kanadský brankár Ed Belfour). 22. apríla chytil ďalšie čisté konto v play-off, pred tým to dokázal v Chicagu len Tony Esposito. Tiež odchytal všetkých šesť zápasov finále Stanley cupu, bol tretím fínskym brankárom vo finále, ale prvým so ziskom Stanley cupu. 
Počas sezóny podal Niemi návrh na arbitrážny súd, a nakoniec mu bolo prisúdených 2,75 miliónov dolárov. Oficiálne odišiel zo Chicaga 2. augusta 2010, kvôli obmedzenému platovému stropu. Vymenil ho Marty Turco z tímu Dallas Stars, ktorý poberal plat 1,3 miliónov dolárov.
San Jose Sharks.
Dňa 2. septembra 2010, Niemi oficiálne podpísal jednoročný kontrakt na 2 milióny dolárov so San Jose Sharks. Svoj prvý zápas za Sharks odohral 8. októbra 2010 proti Columbus Blue Jackets, ktorý s tímom vyhral 3 : 2. Uprednostnili ho ako brankársku jednotku pred jeho fínskym kolegom Anterom Niittymäkim. Počas základnej časti odohral 60 zápasov a vychytal 35 víťazstiev. V play-off sa s klubom dostal až do finále konferencie, kde ich zastavil Vancouver Canucks. Dňa 1. marca 2011 podpísal rozšírenie kontraktu o štyri roky na 15,2 miliónov dolárov.
Slovenská volejbalová federácia

Slovenská volejbalová federácia (skr. SVF) je riadiaci orgán volejbalu na Slovensku. Jeho úlohou je predovšetkým rozvoj a propagácia volejbalu, plážového volejbalu a snow volleyballu, organizácia súťaží a turnajov, registrácia hráčov a riadenie národných tímov. Federácia vznikla v roku 1993, i keď volejbal bol na Slovensku organizovaný už od roku 1919, a to zásluhou študentskej organizácie YMCA v Žiline. V roku 1924 bol potom ustanovený Československý volejbalový zväz. SVF je riadnym členom nasledovných športových organizácií: Medzinárodná volejbalová federácia (FIVB), Európska volejbalová konfederácia (CEV), Stredoeurópska volejbalová zonálna asociácia (MEVZA) a takisto aj Slovenský olympijský a športový výbor (SOŠV) a Konfederácia športových zväzov Slovenskej republiky (KŠZ SR). 
V 
V roku 2020 evidovala federácia 11 513 registrovaných hráčov evidovaných v 78 aktívnych kluboch. Do jej kompetencie spadá tiež riadenie národných tímov mužov, žien, juniorských a kadetských výberov. Od roku 2021 stojí na čele federácie Marek Rojko.
Štruktúra SVF.
Najvyšším orgánom SVF je "Konferencia", ktorá schvaľuje Stanovy SVF, volí prezidenta a členov Dozornej rady a prerokuváva správy o činnosti jednotlivých orgánov. Súčasťou SVF je niekoľko odborných komisií: komisia rozhodcov, súťažná komisia, komisia pre marketing, média a TV, trénersko-metodická komisia, legislatívna komisia, zdravotná komisia, komisia pre vyznamenania a ocenenia, súťažné komisie pre beachvolejbal a komisia športovcov. Súčasťou federácie sú aj 4 regionálne oblastné výbory, ktoré slúžia na podporu regionálneho volejbalu a rozvoja volejbalu v regiónoch:
Kluby.
Extraliga mužov (2021/22)
Extraliga žien (2021/22)
Anketa Najlepší volejbalista Slovenska.
SVF od roku 1994 vyhlasuje anketu o najlepšieho volejbalistu. V rámci ankety existuje niekoľko kategórií: muži, ženy, tréner mužskej zložky, tréner ženskej zložky, mužský tím, ženský tím, rozhodca, junior, juniorka a bechvolejbalové dvojice.
Víťazi ankety v kategórii najlepší voljebalista:
Rahonavis

Rahonavis je vyhynutý rod malého dravého dinosaura z čeľade Dromaeosauridae. Žil v období vrchnej kriedy (stupeň mástricht, pred približne 70 Ma) na území dnešného severozápadného Madagaskaru. Jeho jediným druhom je Rahonavis ostromi.
Opis.
Rahonavis bol malý dinosaurus zhruba rovnakej veľkosti ako „pravták“ Archaeopteryx. Patril pravdepodobne k podčeľadi Unenlagiinae, charakteristickej výrazne „vtáčím“ výzorom. Tomu zodpovedá aj prítomnosť operenia u tohto dinosaura, preukázaného chemickou analýzou v roku 1999. Je dokonca možné, že Rahonavis bol už schopný nejakej formy aktívneho letu, pretože jeho svaly a úpony predných končatín boli zrejme schopné „mávavých“ pohybov krídlami.
V kultúre.
Rahonavis sa objavuje v tretej epizóde amerického televízneho dokumentu Vláda dinosaurov z roku 2011.
Chrám Narodenia Pána

Chrám Narodenia Pána alebo Bazilika narodenia (po grécky: "Βασιλική της Γεννήσεως", po arménsky: Սուրբ Ծննդյան տաճար, po hebrejsky: "כנסיית המולד‎, po arabsky: كنيسة المهد) je kostol v Betleheme, postavený nad miestom narodenia Ježiša Nazaretského.
Vznik.
Predstavuje jedno z najsvätejších miest kresťanov. Je to najdlhšie neprestajne fungujúci kresťanský kostol na svete. 
Výstavbu kostola začal Konštantín Veľký s matkou Svätou Helenou v roku 327. Kostol sa postavil v blízkosti jaskyne, ktorá je podľa tradícií považovaná za miesto narodenia Ježiša Nazaretského. Kostol dokončili v 339 ale počas samaritánskeho povstania v 6. storočí vyhorel. V roku 565 Byzantská ríša postavila nový kostol, ktorý rešpektoval architektúru toho prvého. Od dokončenia sa kostol viackrát rozšíril. Boli k nemu dostavané aj výrazné časti. 
V roku 2012 bol kostol zapísaný na zoznam Svetového dedičstva UNESCO (spolu s ostatnými pamiatkami v lokalite). Zároveň patrí medzi dedičstvo v ohrození, pretože budovu narúša prienik vody.
Slovenská basketbalová asociácia

Slovenská basketbalová asociácia (skr. SBA) je riadiaci orgán basketbalu na Slovensku. Vznikla v roku 1993, i keď basketbal je na Slovensku organizovaný už od roku 1919. Je riadnym členom Medzinárodnej basketbalovej federácie (FIBA), Európskej basketbalovej federácie (FIBA Europe) a takisto aj Konfederácie športových zväzov SR (KŠZ SR). Od júna 2023 vedie asociáciu prezident Michal Ondruš.
Kluby.
Extraliga mužov (2011/12)
Extraliga žien (2011/12)
1. liga Západ mužov (2011/12)
1. liga Východ mužov (2011/12)
1. liga Západ žien (2011/12)
1. liga Východ žien (2011/12)
2. liga Západ mužov (2011/12)
2. liga Stred mužov (2011/12)
2. liga Východ mužov (2011/12)
2. liga Západ žien (2011/12)
2. liga Východ žien (2011/12)
Edícia (séria)

Edícia, je séria kníh vydávaných rovnakým nakladateľom napr. Zelená knižnica, alebo rovnakým autorom napr. Harry Potter.
Edície slovenských nakladateľstiev.
Edície sú zoradené podľa roku založenia
Slovenský spisovateľ

Slovenský spisovateľ je slovenské knižné vydavateľstvo. Orientuje sa hlavne na vydávanie beletrie.
Doteraz vydal 5100 kníh v celkovom náklade viac ako 47 miliónov výtlačkov. Jeho najznámejšou edíciou je Zelená knižnica, založená v roku 1965, v ktorej vychádzajú najlepšie svetové diela kriminálneho žánru. Okrem klasikov ako Agatha Christie či Robert van Gulik v nej nájdete autorov ako Dick Francis, Ed McBain či najnovšie hviezdy amerického trileru Thomas Perry a Michael Koryta. 
Ďalšími známymi edíciami sú SPKK – Spoločnosť priateľov krásnych kníh, založená v roku 1927, a KMP – Kruh milovníkov poézie, založený v roku 1964.
Dendrogyra cylindricus

Dendrogyra cylindricus je druh koralov, typický štíhlym, stĺpovitým vzhľadom. 
Rozšírenie.
Koral stĺpikovitý sa vyskytuje v západnom Atlantiku.
Opis.
Celý koral je žltej až oranžovej farby. Žije v hĺbke 1 - 20 m. Dosahuje veľkosť do 2 m. Má tvrdú schránku z vápenca. Má 12 a viac ramien (tentakúl), ktoré vyrastajú zo dna. Ramená tohto koralu sa však nikdy nerozkonárujú. 
História.
Prvé koraly sa objavili na Zemi pred približne 540 miliónmi rokov. 
Rozmnožovanie.
Kolónie koralov na útese sa rozmnožujú „hromadným kladením ikier“, keď všetky naraz, často pri splne mesiaca, uvoľňujú do vody vajíčka a spermie.
Broadcast to the World

Broadcast to the World je šiesty štúdiový album americkej punk rockovej skupiny Zebrahead. Je to zároveň aj prvý album s ich novým spevákom/rytmickým gitaristom Mattym Lewisom, ktorý nahradil Justina Mauriella koncom roku 2004. Autorom obalu albumu je Shawn Harris zo skupiny The Matches.
Zostava.
Skupina
Sprievodný personál
DCUP

DCUP, vlastným menom Duncan MacLennan, (* 13. marec 1985, Sydney, Austrália) je austrálsky hudobný producent, DJ a remixér. Je najviac známy svojou spoluprácou s dvojicou Yolanda Be Cool na medzinárodne úspešnom hite „We No Speak Americano“, ktorý obsahuje prvky zo skladby „Tu Vuò Fà L'Americano“ od Renata Carosoneho a Nicola Salerna z roku 1956. Singel bol vydaný prostredníctvom nezávislého vydavateľstva Sweat It Out.
„We No Speak Americano“ dosiahol vrcholové pozície v Spojenom kráľovstve, Írsku a Dánsku a dostal sa do prvej päťky v rebríčkoch v Austrálii, Holandsku, Španielsku, Švédsku a Nórsku. „We No Speak Americano“ nie je prvou spoluprácou DCUP s Yolanda Be Cool, ale v roku 2009 spolupracovali na remixe „Afro Nuts“.
Tuleň obyčajný

Tuleň obyčajný (zriedkavo neformálne "prístavný tuleň"; ) je najrozšírenejší plutvonožec, žijúci v miernom arktickom pobreží Severnej pologule. Najrozšírenejšie druhy plutvonožcov sa vyskytujú v pobrežných vodách severného Atlantického oceánu, Tichého oceánu, Baltského a Severného mora. 
Tulene sú sfarbením hnedé, strieborne-biele, hnedasté alebo sivé s výraznými nozdrami tvaru V. Dospelý jedinec môže dosiahnuť dĺžku 1,90 metra a hmotnosť až 170kg. Vrstva podkožného tuku mu pomáha udržiavať telesnú teplotu. Samice sa dožívajú dlhšieho veku ako samce (30-35 vs. 20-25 rokov). Tulene zvyčajne oddychujú na skalnatých miestach (ale môžu použiť aj ľad alebo piesok), ak sú chránené pred poveternostnými podmienkami a predátormi. Samci môžu bojovať medzi sebou vo vode aj na súši. Samici sa po deviatich mesiacoch tehotenstva narodí jedno mláďa o ktoré sa stará sama. Tulenie mláďa môže vážiť 16kg a sú schopné plávať a potápať sa niekoľko hodín po narodení. Vďaka výživnému mlieku ich samica odstaví od mlieka po 4 až 6 týždňoch. 
Celosvetová populácia sa odhaduje na 315 - 500 tisíc, ale niektoré poddruhy môžu byť ohrozené 
Taxonómia.
Prvý raz ho v roku 1758 opísal švédsky botanik a zoológ Carl Linné. Tuleň obyčajný má veľa poddruhov. P. vitulina concolor je jeden z piatich poddruhov tuleňa obyčajného, ktorý opísal James Ellsworth De Kay. Ďalším poddruhom je Phoca vitulina mellonae, ktorý opísal Doutt. 
Rozšírenie.
Tuleň obyčajný obýva pobrežie severného Atlantiku a severného Pacifiku. Jeho globálna populácia má zhruba 400 – 500 tisíc jedincov. Na súši sa plazí po bruchu.
Opis.
Váži 55 – . Je dlhý 1,4 – . Pod veľkými očami sú tesne pri sebe postavené nozdry v tvare písmena V. Farba tela je variabilná, väčšinou tmavohnedá alebo svetlo sivohnedá s malými škvrnami. Tuleň obyčajný je oportunistický druh a môže tiež spôsobovať problémy v oblastiach rybolovu. Jeho hlavnou potravou sú slede, hlaváče, šťukozubce a tresky, ktoré loví pri ponoroch trvajúcich 3 – 5 minút.
Poddruhy.
Druh sa delí na päť poddruhov:
Chov v zoo.
Na Slovensku sa chovu tuleňov od roku 2007 ako jediná venuje Zoologická záhrada Košice. Aktuálne (od. r.2016) zoo chová tuleňov obyčajných (v minulosti tu chovali tulene sivé).
Miragaia (dinosaurus)

Miragaia bol rod bylinožravého vtákopanvového dinosaura z čeľade Stegosauridae, žijúceho v období vrchnej jury na území dnešného Portugalska. Jeho jediný druh je Miragaia longicollum.
Opis.
Tento asi 6 metrov dlhý dinosaurus má najdlhšiu krčnú časť chrbtice z celej svojej skupiny. Krčná chrbtica predstavovala zhruba 1,8 metra (30% celkovej dĺžky chrbtice). Krk tvorí najmenej 17 stavcov. Tento dlhokrký stegosaurus bol zrejme zvýhodnený napríklad dosahom na vyššie rastúcu vegetáciu. Je dokladom prispôsobenia stegosaurov na zmenené podmienky životného prostredia.
V kultúre.
Miragaia sa objavuje v druhej epizóde amerického televízneho dokumentu Dinosaur Revolution z roku 2011.
Erkki Aaltonen

Erkki Aaltonen (* 17. august 1910, Hämeenlinna, Fínsko† 8. marec 1990 Helsinki) bol fínsky hudobný skladateľ a pedagóg.
Životopis.
Študoval na Helsinskom konzervatóriu. Venoval sa komornej tvorbe, je autorom štyroch symfónií, 2 klavírnych koncertov a množstva piesní.
AANS

AANS môže byť:
Plameniak červený (Phoenicopterus ruber)

Plameniak červený alebo plameniak ružový ("Phoenicopterus ruber") je veľký druh plameniaka. Má veľa spoločného s plameniakom ružovým a plameniakom čilským, s ktorými bol v minulosti považovaný za jeden druh. Ide o jediného plameniaka, ktorý sa vyskytuje v Strednej Amerike, Južnej Amerike a Karibiku. Taktiež ho je možné zriedka vidieť aj na Floride a pozdĺž Gulf Coast. Tento plameniak patrí k druhom na ktoré sa vzťahuje Dohoda o ochrane africko-euroázijských sťahovavých vodných vtákov (AEWA).
Výskyt.
Plameniak červený sa vyskytuje na Galapágoch, pobreží Kolumbie, vo Venezuele a na blízkych ostrovoch. Tiež ho je možné pozorovať na Yucatáne, v časti Bahám, na Haiti, Kube a tiež na ostrovoch Turks a Caicos. Niektorí príslušníci tohto druhu sú tiež videní na Floride, tí bývajú ale považovaní za "tulákov" z Kuby.
Opis.
Meria 120 - 140 cm. Samce vážia okolo 2,8 kg, samice okolo 2,2 kg. Perie je väčšinou ružové, čo viedlo v minulosti k zámene s inými druhmi. Krídla sú červené, primárne a sekundárne letky sú čierne. Zobák je ružový a biely s čiernou špičkou. Nohy sú úplne ružové. Dožíva sa až 40 rokov, čo je u vtákov jeden z najvyšších vekov.
Rozmnožovanie.
Rovnako ako ostatné plameniaky aj plameniak červený znáša väčšinou iba jedno kriedovo biele vajce, a to v období od mája do augusta. Inkubácia trvá 28 až 32 dní. Obaja rodičia sa starajú o svoje mláďa približne do 6 rokov, kedy dosiahne pohlavnej dospelosti.
AAP

AAP môže byť:
Ján Petrikovich

Ján Petrikovich môže byť:
Ján Petrikovich (lekár)

Ján Petrikovich (* 14. marec 1846, Banská Bystrica-Radvaň – † 22. máj 1914, Martin) bol slovenský lekár, publicista, múzejník a vlastivedný pracovník zemianskeho pôvodu.
Životopis.
Ľudovú školu navštevoval v Banskej Bystrici-Radvani a v Kremnici, 18611866 študoval na gymnáziu v Banskej Bystrici a 18661869 v Banskej Štiavnici, 18691876 na lekárskej fakulte univerzity vo Viedni, 1876 MUDr. Od roku 1876 súkromný lekár, od roku 1879 stoličný lekár, od roku 1889 primár stoličnej nemocnice a od roku 1891 aj vedúci zdravotnej agendy okresnej nemocenskej pokladnice v Martine. V lekárskej praxi sa uplatnil aj v špeciálnych disciplínach (chirurgia, pediatria, očné lekárstvo) a ako vedecko-výskumný pracovník, zaoberal sa aj ľudovým liečiteľstvom.
Odborník v numizmatike, archeológii, botanike, paleontológii a antropológii. Člen národných spolkov a vedeckých spoločností. Spoluzakladateľ a prvý podpredseda Muzeálnej slovenskej spoločnosti (MSS). Autor prác o ochrane zdravia detí a opatere dojčiat, o ľudovom liečiteľstve, úvahy o nákazlivých chorobách, odborných článkov a i.
Slovenský zväz hádzanej

Slovenský zväz hádzanej (skr. SZH) je národný riadiaci orgán hádzanej na Slovensku. Vznikol v roku 1946. Od roku 1968 do 1992 tvoril spolu s Českým zväzom hádzanej "Československý svaz házené" (ČSSH). SZH je riadnym členom Medzinárodnej hádzanárskej federácie (IHF), Európskej hádzanárskej federácie (EHF) a takisto aj Slovenského olympijského výboru (SOV) a Konfederácie športových zväzov SR (KŠZ SR). Od roku 2010 je na čele zväzu hádzanársky funkcionár a bývalý hádzanár Jaroslav Holeša.
Anketa Najlepší hádzanár Slovenska.
SZH od roku 1973 vyhlasuje anketu o najlepšieho hádzanára. V rámci ankety existuje niekoľko kategórií: hádzanár, hádzanárka, najlepšia sedmička podľa hráčskych postov, talent roka (hráč do 20 rokov), najlepší hráč mužskej extraligy/ženskej interligy.
Víťazi ankety v kategórii najlepší hádzanár:
Víťazi ankety Hádzanár storočia:
Od roku 2011 SZH vyhlasuje členov tzv. Siene slávy slovenskej hádzanej, v ktorej do roku 2017 pribudlo 45 mien.
Connected

„Connected“ je prvý singel z albumu "Connected" od anglickej elektronickej skupiny Stereo MCs. Dosiahol 20. miesto v rebríčku Billboard Hot 100 a 18. miesto v rebríčku UK Singles Chart. Skladba sa objavila aj vo filme "Hackeri", v hlavnej úlohe s Angelinou Jolie a Jonnym Lee Millerom.
Skladba obsahuje prvky zo skladby „Let Me (Let Me Be Your Lover)“ od Jimmyho "Bo" Horna a tiaž zo skladby „Now That We Found Love“ od Third World.
Slovenský curlingový zväz

Slovenský curlingový zväz (skr. SCZ) je riadiaci orgán curlingu na Slovensku. Vznikol v roku 2002. Je riadnym členom Svetovej curlingovej federácie (WCF), Európskej curlingovej federácie (ECF) a takisto aj Konfederácie športových zväzov SR (KŠZ SR).
Kluby.
1. liga mužov (2011/12)
1. liga žien (2011/12)
2. liga mužov (2011/12)
Človek cepranský

Človek cepranský alebo človek čepránsky () je možný druh človeka (Homo). Je tvorený len nálezom lebky so značkou Ceprano 1 (hoci Schwartz a Tattersall 2005 – zrejme ako jediní – do druhu pridávajú ešte africký nález z lokality Daka/Bouri).
Nález, nálezisko a opis.
Ceprano je nálezisko v záreze diaľnice juhovýchodne od Ríma v Taliansku, pri meste Ceprano. Lebku objavili robotníci stavby a Italo Biddittu v marci 1994. Nález prvýkrát opísali Ascenzi et al. 1996. Nález je uložený v Soprintendenza Archeologica del Lazio. Prvý opis nálezu ho zaradil pod Homo erectus. Mallegni et al. 2003 nález ako prví zaradili do samostatného druhu Homo cepranensis.
Charakteristika.
Ide o dobre zachovanú kalváriu (t. j. neúplnú lebku) muža. Podľa Thurzo 1998 "Napriek mohutnému nadočnicovému valu nemá mediosagitálny kýl, pričom je gracilnejšia a má väčšiu kapacitu ako v prípade človeka vzpriameného. Na lebke sa nachádzajú aj dve patologické zmeny – vrodená malformácia dutiny ľavého krídla klinovej kosti (sinus sphenoidalis) a vyhojená depresná zlomemina na pravej strane nadočnicového valu (torus supraorbitalis)." Viacerí autori už od 90. rokov konštatovali, že sa podobá nálezu z Bilzingslebenu, Petralony či Kabwe, ktoré sú pripisované druhu Homo heidelbergensis. 
Zaradenie v systéme.
Možné zaradenia sú:
Zaradenie pod Homo heidelbergensis je výrazne podporované jednak dôkladnou štúdiou Mounier 2011 a jednak novým datovaním nálezu okolo 400 000 BP, ktoré jednoznačne spadá do obdobia druhu Homo heidelbergensis. Na druhej strane Clarke 2000 dôkladne zdôvodnil zaradenie pod druh Homo erectus.
Datovanie.
Datovania udávané v literatúre sú:&lt;br&gt;
Nové datovania:
Staré (nesprávne) datovania:
The Human League

The Human League je anglická elektronická/new wave skupina, ktorá vznikla v Sheffielde v roku 1977. Popularitu si získala po kľúčovej zmene zostavy začiatkom 80-tych rokov a s miernym komerčným úspechom vystupuje dodnes.
Jediným pôvodným členom skupiny je spevák a textár Philip Oakley. Pôvodne avantgardná mužská skupina používajúca predovšetkým syntetizátory, sa vyvinula do komerčne úspešnej synthpopovej skupiny pod vedením Oakleyho a vydala svoj najpredávanejší album "Dare". Od roku 1987 je skupina v podstate triom Oakleyho, dlho spolupracujúcich vokalistiek Joanne Caterall a Susan Ann Sulley (ktoré prišli do skupiny v roku 1980) s roznymi sidemanmi. Skupina The Human League ovplyvnila množstvo electropopových, ostatných synthpopových a mainstreamových interpretov ako Madonna, La Roux, Moby, Pet Shop Boys, Little Boots či Parralox.
Od roku 1978 vydala skupina deväť štúdiových albumov, štyri EP a tridsať singlov. Celosvetovo skupina predala viac ako 20 miliónov nahrávok.
Museo archeologico nazionale di Paestum

Museo archeologico nazionale di Paestum (doslova "Národné archeologické múzeum v Paeste") je špecializované historické múzeum v juhotalianskom meste Capaccio v regióne Kampánia, zhromažďujúce nálezy historickej a umeleckej povahy pochádzajúce z archeologickej lokality Paestum a jej okolia.
Kolekcia vystavených exponátov, z ktorých mnohé predstavujú umelecko-historické artefakty nesmiernej ceny, dokumentuje vývoj a premeny pôvodnej gréckej kolónie "Poseidonia", založenej na konci 7. a začiatkom 6. storočia pred Kr., až po vznik rímskej kolónie v roku 273 pred Kr. Ilustrujú sociálne a spoločenské premeny mesta, jeho verejný a náboženský život, umenie a remeslá.
Múzeum a jeho exponáty.
Vznik a vývoj múzea, založeného v roku 1952, súvisel s množiacimi sa archeologickými nálezmi objavovanými počas prác pri odkrývaní Paesta a jeho blízkeho okolia. Spočiatku jedna miestnosť v budove postavenej podľa projektu architekta M. de Vitu pri narastaní zbierkového fondu už nestačila. V roku 1962 bola stavba rozšírená o nové priestory podľa návrhu E. de Feliceho. K poslednému rozšíreniu múzea prišlo v roku 1999.
Z pôvodnej gréckej "Poseidonie" sú tu uložené napr. sošky, votívne a ozdobné terakotové predmety, importy gréckej keramiky (medzi ktorými sa o.i. našla antická amfora s čiernymi postavami zobrazujúcimi Heraklovu apoteózu z rokov 500 - 510 pred Kr.), bronzové vázy pochádzajúce z niekdajšej podzemnej svätyne na agore ako aj niekoľko vápencových maľovaných náhrobkov z hrobiek nekropoly z 5. - 4. stor. pred Kr., ktoré sú vzácnym svedectvom gréckej nástennej maľby.
Dôležitú časť múzea predstavuje súbor architektonických a sochárskych artefaktov z vykopávok v posvätnom okrsku "Héraion". 
Skokanova hrobka.
Najcennejším exponátom múzea je komlex maľovaných náhrobných platní z tzv. Skokanovej hrobky. Je vzácnym príkladom maľovaného umenia z obdobia tzv. Magna Grecia. Ide o hrobku v podobe kamennej rakvy, tvorenej štyrmi postrannými vápencovými platňami a jednou vrchnou, pochádzajúcu z rokov 480 - 470 pred Kr. Bol v nej uložený vysokopostavený muž s lýrou, antickou vázou a dvoma alabastrovými nádobami. Maľby sú nanesené na omietke a zobrazujú hostinu s mužskými, do pása obnaženými postavami ležiacimi na ležadlách. Muži pijú z čiaš víno, ktoré im dolievajú sluhovia. Niektorí hrajú hru zv. "kótabbos", ktorá spočívala v zasiahnutí tácok zvyškami vína v pohároch. Maľby so zreteľným etruským vplyvom sa interpretujú ako alegórie pohrebnej hostiny, ktorá prostredníctvom vína spája priateľov, prejavujúcich svoju radosť zo života, ktorá je už zosnulému odopretá.
Najslávnejší výjav sa nachádza na stropnej platni - zobrazuje skokana skáčuceho z mostíka do vody, čo je zrejme narážka na prechod z pozemského života do záhrobia.
Maľby sa vyznačujú neobyčajnou vytríbenosťou, reálnosťou výjavov a výrazov postáv ako aj výnimočnou harmóniou kompozície.
Living on Video

„Living on Video“ je skladba kanadskej synthpopovej skupiny Trans-X, napísaná a publikovaná v roku 1981. Bola vydaná v roku 1983 vydavateľstvom Polydor Records. Stala sa masívnym celosvetovým hitom, pričom dosiahla 61. miesto v rebríčku Billboard Hot 100. Trans-X tiež nahrala verziu vo francúzštine pod názvom „Vivre sur Vidéo“. Počas rokov vzniklo množstvo coververzií skladby od mnohých interpretov.
Existuje množstvo remixov a coververzií od interpretov ako U96 (ako „Love Sees No Colour (Version 2)“), Nathalie De Borah, DJ Piccolo, Dr. Lektroluv, Trance XS, Cardenia, Cosmo &amp; Tom, La Bouche, Culture Beat, DJ Interface, Ratty, Lazard, Gary D, Masterboy, Pin-Occhio, 2 Brothers on the 4th Floor (ako „Living in Cyberspace“) či Potatoheadz.
Pakito verzia.
Francúzsky producent elektronickej hudby Pakito vydal svoj album "Video", ktorý obsahuje singel „Living on Video“ a ďalší remix. Singel dosiahol 1. miesto vo Francúzsku a udržal sa tam štyri týždne. Takisto sa umiestnil sa na vysokých pozíciách v niekoľkých krajinách.
Elektrický vozeň

Elektrický vozeň je druh hnacieho dráhového vozidla, ktoré je poháňané elektrickou energiou z troleje. Na rozdiel od rušňa je elektrický vozeň prispôsobený na prepravu osôb, batožín, prípadne bicyklov.
Na Slovensku, rovnako ako aj v Česku, sa elektrické vozne vyskytovali len vo veľmi malých množstvách v porovnaní s motorovými vozňami.
Via Aemilia Scauri

Via Aemilia Scauri bola staroveká rímska cesta, ktorú dal vybudovať rímsky konzul Marcus Aemilius Scaurus v roku 109 pred Kr.
Trasa.
Je to najmä pobrežná cesta, kopíruje cestu Via Aurelia a spája Rím s mestami Piacenza a Pisa, smerom cez Janov. Blízko mesta Cosa sa jej trasovanie mení smerom do vnútrozemia a paralelne s Via Aurelia. Ďalej na sever sa Via Aemilia Scauri spája s Via Postumia a vzniká tak Via Julia Augusta.
Babak Rafati

Babak Rafati (persky: بابک رفعتی; * 28. máj 1970, Hannover, Nemecko) je bývalý nemecký futbalový rozhodca, civilným povolaním bankár. Rozhoduje nemeckú Fußball-Bundesligu. Zúčastnil sa na Majstrovstvách sveta 2010.
19. novembra mal byť hlavným rozhodcom zápasu nemeckej Fußball-Bundesligy medzi 1. FC Kolín a 1. FSV Mainz 05. Potom čo neprišiel na schôdzku rozhodcov pred zápasom, ho našli vo vani s pokusom o samovraždu podrezaním žíl na ruke. Zápas odložili na neurčito.
Urban Cookie Collective

Urban Cookie Collective je britská eurodance/dance hudobná skupina, ktorá je známa predovšetkým svojím hitom „The Key The Secret“, ktorý bol pôvodne vydaný v roku 1993. Dosiahol 2. miesto v rebríčku UK Singles Chart a 5. miesto v Nemecku.
Living in America

„Living in America“ je skladba z roku 1985 zložená Danom Hartmanom a Charliem Midnightom a hraná americkým spevákom-skladateľom Jamesom Brownom. Ako singel bola vydaná v roku 1985 a dosiahla 4. miesto v rebríčku Billboard Hot 100. Skladba vstúpila do rebríčka Billboard Top 40 dňa 11. januára 1986 a udržala sa 11. týždňov.
Takisto dosiahla 5. miesto v rebríčku UK Singles Chart. 
V roku 1986 bola skladba nominovaná na cenu Grammy v kategórii Best R&amp;B Song, pričom James Brown vyhral cenu Grammy v kategórii Best Male R&amp;B Vocal Performance.
Hudobné video.
Dej hudobného videa obsahuje niektoré spolu zostrihané scény. Jedna scéna obsahuje Jamesa Browna na koncerte a ďalšia ukazuje fotografie USA. Videoklip tiež obsahuje scény z filmu "Rocky IV".
810 (rozlišovacia stránka)

810 môže byť:
Autokracia

Autokracia (z gr. αὐτός - sám, κρατειν - vládnuť, teda "samovláda") je v politickom význame slova forma vlády, v ktorej je držiteľom všetkej moci buď jednotlivec (monokracia) alebo úzka a sociálne uzavretá skupina ľudí (aristokracia, plutokracia, oligarchia, technokracia). Oporou moci v takom politickom usporiadaní väčšinou bývajú ozbrojené sily byrokratická štátna správa.
Grécky filozof Aristoteles nevidel v autokracii, teda vláde jedného alebo viacerých suverénov, nutne zlú formu vlády, tu oddeľoval od dobrých foriem podľa toho, či ich uplatnenie smerovalo nutne a nevyhnutne k dobrému (monarchia, aristokracia) alebo zlému (tyrania, oligarchia) cieľu. V súčasnej politickej praxi je možné zdôrazniť poznatok, že autokracia má v niektorých svojich prípadoch tendenciu uchyľovať sa k diktátorským formám vládnutia.
V prenesenom slova zmysle znamená autokracia neobmedzenú vládu aj v iných spoločenských vzťahoch (v rodine, riadenie práce ap.).
Podľa Giovanni Sartoriho je autokracia opakom demokracie. Autokraciu možno definovať ťažko, aj napriek tomu je často chápaná ako mechanizmus moci založený na dominanciu jedného človeka alebo výrazne vymedzenej skupiny osôb, v ktorých je legitimita ostatných štátnych orgánov závislá od jeho/jej vôle.
Majstrovstvá sveta AMF vo futsale

 
Majstrovstvá sveta AMF vo futsale alebo Majstrovstvá sveta v sálovom futbale je najvyššie medzinárodne podujatie vo futsale, ktoré riadi Svetová futsalová asociácia (AMF). Jeho história siaha do roku 1982, kedy sa v Brazílii konali prvé majstrovstvá sveta, vtedy ešte pod hlavičkou "Medzinárodnej futsalovej federácie (FIFUSA)". Do roku 2003 prebiehali s trojročnou periodicitou, od roku 2003 však už prebiehajú so štvorročnou. Prvých 7 majstrovstiev pôsobilo pod hlavičkou FIFUSA a hralo sa len v mužskej kategórii, potom prebrala "štafetu" AMF, ktorá od roku 2008 začala organizovať MS aj v ženskej kategórii.
Christopher Uckermann

Christopher Alexander Luis Casillas Von Uckermann (* 21. október 1986, Mexiko, Mexiko) je mexický spevák, textár a herec, známy predovšetkým ako člen skupiny RBD. 
Životopis.
Christopher sa narodil 21. októbra 1986 v Mexiko City. Jeho mama je Švédka a otec Mexičan. Svoju kariéru začal v reklame ako 2-ročný.
Herecká kariéra.
V roku 1999 sa objavil v detskej telenovele El Diario de Daniela. V roku 2000 zase zahviezdil v Amigos X Siempre spolu s mexickou speváčkou Belindou. V roku 2001 si zahral v telenovele Aventuras en El tiempo, kde dokonca nahral a napísal úvodný song. Neskôr sa objavil v epizóde telenovely Amy, la Niňa de la Mochilla Azul.
V roku 2004 nastal zlom- rolou v teen novele Rebelde, remeakom argentínskej telenovely Rebelde Way. Christopher tu stvárňoval Diega, študenta na fiktívnej škole Elite Way School, ktorý sníva, že sa raz stane hudobníkom. Telenovela bežala od okóbra 2004 do júna 2006- spolu mala až 440 epizód.
V roku 2007 si zahral spolu s kolegami z RBD v sitkome RBD: La Familia. Postavy nemali nič spoločné s Rebelde, naopak, mali napodobnovať členov skupiny.
Taktiež momentálne hviezdy v kolumbijskom seriáli Kdabra, kde stvárňuje mladého chlapca Lucu.
Produkuje film 1985, ktorý má byť o zemetrasení v Mexiku v tomto roku. Vo filme by mal aj hrať.
Dragonette

Dragonette je kanadská electropopová skupina, ktorá vznikla v roku 2005. Jej členmi sú speváčka-skladateľka Martina Sorbara, basgitarista a producent Dan Kurtz (tiež v The New Deal) a bubeník Joel Stouffer.
Skupina vydala rovnomenné EP predtým, ako podpísala zmluvu s vydavateľstvom Mercury Records a presťahovala sa do Londýna, kde vydala svoj debutový štúdiový album "Galore", ktorý bol kriticky hodnotený. Druhý štúdiový album "Fixin to Thrill" vydala skupina v roku 2009.